Aega

Aegaogså transkribert som Ega eller Egua (død 642) var rikshovmester (maior domus) i de frankiske kongerikene Burgund og Neustria fra 639 og til sin død.

På sitt dødsleie overlot kong Dagobert I omsorgen for dronning Nantilda og sin sønn Klodvig II til Aega.Wyatt, Thomas (1846): History of the Kings of France, Carey and Hart, s. 54 I maktkampen som fulgte i kjølvannet av de første årene etter Dagoberts død endret maktens sentrum fra kongen og til rikshovmestrene. Fredegars krønike, som betegnet Aega som en dyktig mann, indikerte hvordan ulike adelsmenn ble rikshovmestre og kjøpte og skaffet seg støtte som var nødvendig for sikre og forsvare deres posisjoner. Aega forelte land og eiendommer til adelen for å styrke sin posisjon.Bachrach, Bernard S. (1972): Merovingian Military Organization, 481-751, U of Minnesota Press, s. 94 Opprinnelig ble rikshovmstrene valgt av kongen som sin høyre hånd, men i tiden mens Klodvig var mindreårig gjorde den frankiske adelen enkedronningen til fungerende regent mens Aega var rikshovemester. Nantilda og Aega samarbeidet tett i årene 638-642.Collins, Roger (2010): Early Medieval Europe, 300-1000, Macmillan International Higher Education, s. 169

Da Aega døde i Clichy i 642 utnevnte Nanthilda en slektning av Dagoberts mor, Erkinoald, som hans etterfølger, og året etter sørget hun for å arrangere et ekteskap med sin egen niese Ragnoberta med rikshovmesteren i Burgund, Flachoald, således sikre seg Burgunds støtte for kongen. Det understreket også rikshovemesternes stadig økende betydning som makten-bak-tronen. Wemple, Suzanne Fonay (2015): Women in Frankish Society: Marriage and the Cloister, 500 to 900, University of Pennsylvania Press

 Referanser 

Kategori:Frankiske rikshovmestere
Kategori:Fødsler på 600-tallet
Kategori:Dødsfall i 640-årene